మేక్‌ ఇన్‌ ఇండియా లో'తెలంగాణ'ం
నవతెలంగాణ, వాణిజ్య విభాగం
  ముంబయిలోని ఎంఎంఆర్‌డీఏ గ్రౌండ్స్‌లో జరుగుతున్న 'మేక్‌ ఇన్‌ ఇండియా' వారోత్సవాలలో భాగంగా తెలంగాణ ప్రభుత్వం ఏర్పాటు చేసిన స్టాల్‌ ఔత్సాహికులను, పెట్టుబడిదారులను విశేషంగా ఆకట్టుకుంటోంది. 13-18 ఫిబ్రవరి వరకు జరుగుతున్న ఈ కార్యక్రమంలో సోమవారం 'తెలంగాణ పరిశ్రమల, మౌలిక వసతుల కల్పన సంస'్థ (టీఎస్‌ఐఐసీ) వీసీ, ఎండీ వెంకట నర్సింహారెడ్డి, పరిశ్రమలు వాణిజ్య శాఖ సంయుక్త కార్యదర్శి వి.సైదా, కమిషనర్‌ ఫర్‌ ఇండిస్టీస్‌ జాయింట్‌ డైరెక్టర్‌ సంఘా సురేష్‌తో పాటు టీఎస్‌ఐఐసీకి చెంది అధికారులు ఈ పాల్గొన్నారు. స్టాల్‌కు విచ్చేసిన పలువురు ఔత్సాహిక పారిశ్రామికవేత్తలు, పెట్టుబడిదారులతో సమావేశమయ్యారు. రాష్ట్రంలో పెట్టుబడులకు గల అవకాశాలను గురించి పలు ఉన్నత శ్రేణి కంపెనీలు, ఎంఎన్‌సీ కంపెనీలకు చెందిన సీఈవోలతో బీ2జీ సమావేశాలను నిర్వహించారు. ఈ సమావేశంలో తెలంగాణ సర్కారు ప్రతిష్ఠాత్మకంగా అందుబాటులోకి తెచ్చిన ఏక గవాక్ష విధానం, త్వరితగతిన అనుమతులిస్తున్న తీరు, వేగంగా లైసెన్స్‌లను అందుకొనే విధానం గురించి వారికి తెలియజేశారు. సర్కారు విధానాల పట్ల ఆసక్తి కనబరిచిన పలువురు ఔత్సాహికులు రాష్ట్రంలో పెట్టుబడులు పెట్టేందుకు ఆసక్తి కనబరిచారు. ఫార్మాసిటీ, ఎలక్ట్రానిక్‌ సిటీ, టెక్స్‌టైల్స్‌ ఫుడ్‌ప్రాసెసింగ్‌ రంగాలలో పెట్టుబడులు పెట్టేందుకు ఆసక్తి కనబరిచారు.
మీ స్నేహితులకు రికమెండ్ చెయ్యండి